આ દરમિયાન આગામી બે દિવસ આ ચેનલોના કેમેરા પર એક ધારાસભ્ય વારંવાર એવું કહે છે કે મારી પાસે બંદૂક હોત તો હું ગોળી મારી દેત. ભારત વિરુદ્ધ જે પણ બોલશે તેમના આવા જ હાલ થશે. પાંચમા દિવસે તેને પોલીસ સ્ટેશન બોલાવવામાં આવે છે, કેટલાક કલાકોની પૂછપરછના નામે બેસાડવામાં આવે છે અને પછી પોલીસ સ્ટેશનમાંથી જ જામીન મળી જાય છે. એક વકીલ પોતાની ફેસબુક પોસ્ટ પર ૧૧થી ૧૬ ફેબ્રુઆરી સુધી લખીને વકીલોને આહવાન કરે છે કે હવે બધાને પાઠ ભણાવવાનો સમય પાકી ગયો છે. પછી પોલીસ બંદોબસ્ત હેઠળ લાવવામાં આવેલ કન્હૈયા પર ટોળું ધોળા દિવસે હુમલો કરે છે. પોલીસ બધો તમાશો જુએ છે. ત્યાર બાદ કન્હૈયા સામેના આરોપો શંકાના દાયરામાં છે. એક વર્ગનું કહેવું છે કે વીડિયો સાથે ચેડા થયાં છે.